Zbignev Jedinskij

Zbignev Jedinskij (g. 1959 m. sausio 17 d. Gardine, Baltarusija) – Lietuvos ir Švenčionių rajono savivaldybės politinis bei visuomenės veikėjas.

Biografija 
1966–1977 m. mokėsi Pabradės 1-ojoje vidurinėje mokykloje, 1982 m. baigė Kauno politechnikos institutą, inžinierius mechanikas.

1982–1986 m. Vilniaus statybos apdailos mašinų gamyklos meistras. 1986–2001 m. UAB „Pabradės kartono fabrikas“ vyriausiasis inžinierius. 2001–2002 m. UAB „Liejiniai“ direktorius, 2002–2003 m. UAB „Velga Vilnius“ cecho viršininkas, 2003–2004 m. UAB „Velga-Vilnius“ direktorius. 2005–2008 m. Vilniaus rajono savivaldybės mero patarėjas. 2010–2012 m. UAB „Nemenčinės komunalininkas“ direktorius.

1997–2012 m. Švenčionių rajono savivaldybės tarybos narys.

2012–2020 m. Seimo narys. Nuo 2020 m. Seimo nario Česlavo Olševskio padėjėjas.

Lietuvos lenkų sąjungos narys, Lietuvos lenkų rinkimų akcijos Švenčionių rajono skyriaus narys.

Sutuoktinė Marija, vaikai Irena, Edvard.

Šaltiniai 

Švenčionių politikai
Lietuvos inžinieriai
Lietuvos lenkų politinių organizacijų veikėjai
Seimo nariai